अरुणाचल प्रदेश में एक अंग्रेजी समाचार पत्र के कार्यालय में लूटपाट करने और इसके संपादक पर हमला करने के मामले में मुख्य अभियुक्त समेत चार और लोगों को गिरफ्तार किया गया है. इन लोगों की गिरफ्तारी असम के गुवाहाटी में हुई है. गुवाहाटी के पुलिस अधीक्षक सुरिन्दर कुमार ने बताया कि गुप्‍त सूचना के आधार पर मुख्य अभियुक्त डोबिंग सोनम और उसके तीन सहयोगियों तगुम फसांग, कोमे यांगफो और रोये यांगफो को मंगलवार को गुवाहाटी में एक होटल से गिरफ्तार किया गया. इनसे पूछताछ की जा रही है.